Diari Oficial de la Generalitat Valenciana


Sumari del DOGV 7037, del 03-06-2013 (2013/5427)

Notificació de la sentència dictada en el procediment ordinari número 271/2012.
-------------------------------------------------------------------------------

### Dades del document

Número de DOGV
:   7037

Data del DOGV
:   03-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5427


Organisme emissor
:   Jutjat de Primera Instància Número 2 d'Alcoi

Tipus de document
:   Edicte

Notificació de la sentència dictada en el procediment ordinari número 271/2012. [2013/5427]  
Procediment ordinari número 271/2012  
Data: 28 de març de 2013.  
Nieves Martín Rincón, secretària judicial del Jutjat de Primera Instància número 2 d'Alcoi (Alacant), mitjançant este edicte faig saber que en este Jutjat se seguix el procediment seguit a instàncies de Sofía Llinares Climent contra Angelina Pellicer Carbonell, en el qual s'ha dictat la Sentència número 57/2013, que té la dispositiva literal següent:  
«Dispositiva  
Estime íntegrament la demanda interposada per la representació processal de Sofia Llinares Climent contra Angelina Pellicer Carbonell i els seus hereus desconeguts, declare que la part actora va adquirir la propietat de les finques registrals número 362 i número 1022 de Penàguila, del Registre de la Propietat d'Alcoi, per usucapió que tenen les referències cadastrals 3908138RQ8827I8406MM i 91436F982636620466BR la primera, i constituïx la parcel·la 20 del polígon 1 de Penàguila la segona, i condemne els demandats a sotmetre's a esta declaració, acordant es cancel·le la inscripció a favor d'Angelina Pellicer Carbonell de la tercera part indivisa de les finques anteriorment indicades número 362 i 1022 de Penàguila, inscrites en el Registre de Propietat d'Alcoi, i s'inscriga a nom de la demandant, remetent el corresponent manament a la Direcció General del Cadastre perquè procedisca a la corresponent inscripció, amb expressa condemna en costes als demandats.   
  
Notifiqueu esta resolució a les parts, i feu-los saber que no és ferma i es pot interposar un recurs d'apel·lació davant d'este Jutjat en 20 dies des de la seua notificació.  
Mode d'impugnació: mitjançant un recurs d'apel·lació davant de l'Audiència Provincial d'Alacant (article 455 LECn). El recurs s'interposarà per mitjà d'escrit presentat en este Jutjat en el termini de 20 dies hàbils comptadors des de l'endemà de la notificació. De conformitat amb la disposició addicional 15a. de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, haurà de constituir un depòsit de 50 euros, que haurà de constituir-se en el compte de consignacions d'este Jutjat.  
En la interposició del recurs haurà d'acreditar-se la constitució del depòsit, i no s'admetrà a tràmit cap recurs el depòsit del qual no estiga constituït.  
Esta és la meua sentència, que pronuncie, mane i firme.»  
  
Atés que es desconeix el domicili o residència actuals de la part demandada, la secretària, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte per a portar a efecte la diligència de notificació a Angelina Pellicer Carbonell.  
  
Alcoi, 22 de maig de 2013.- La secretària judicial: Nieves Martín Rincón.